Caprimulgiformes

fettfugler
 froskemunner
 nattravner
 potuer
 (seilerfugler)
 uglesvaler

Caprimulgiformes (nattravnfugler) er en orden med små til mellomstore fugler i gruppen Cypselomorphae. Artene er generelt nattaktive insektetere, og kun et fåtall hekker på den nordlige halvkule.

Blant fellestrekkene i denne gruppen er kamuflasjepreget fjærdrakt, korte og veike lemmer som er uegnet til å gå med, og lange og spisse vinger som gjør artene til svært dyktige flygere. De fleste artene er trelevende.

Familier 
Caprimulgiformes består av 130 arter fordelt i fem familier. Familiene under er i systematisk rekkefølge og henhold til HBW Alive, men seilerfugler (Apodiformes) er ikke inkludert her, slik de blir i HBW Alive. Om Apodiformes inkluderes teller ordenen åtte familier og 593 arter. Den systematiske plasseringen av Apodiformes regnes imidlertid ikke som avklart.

 Steatornithidae, fettfugler (1 art)
 Aegothelidae, uglesvaler (10 arter)
 Podargidae, froskemunner (14 arter)
 Nyctibiidae, potuer (7 arter)
 Caprimulgidae, nattravner (98 arter)

Referanser

Litteratur 
 Josep del Hoyo and Nigel J. Collar et al. HBW and BirdLife International Illustrated Checklist of the Birds of the World. Lynx Edicions, 2014, ISBN 978-84-96553-94-1
  Josep del Hoyo, Andrew Elliott, Jordi Sargatal. Handbook of the Birds of the World - Volume 5, publisert 1999. Lynx Edicions. ISBN 978-84-87334-25-2

Eksterne lenker 
 

Fugler
Dyr formelt beskrevet i 1881
Dyr formelt beskrevet av Robert Ridgway